armvectores/hy_wikipedia_2023 huggingface dataset:
Հայ-ավստրիական հարաբերություններ

Հայ-ավստրիական հարաբերություններ (գերմ.՝ Armenien-Österreich Beziehungen), դիվանագիտական հարաբերությունները Հայաստանի և Ավստրիայի միջև։
Հայաստանի և Ավստրիայի միջև դիվանագիտական հարաբերությունները հաստատվել են 1992 թվականի հունվարի 24-ին։ Հայաստանը և Ավստրիան Եվրոպայի անվտանգության և համագործակցության կազմակերպության և Միավորված Ազգերի կազմակերպության լիիրավ անդամներ են։ Ավստրիան նաև Եվրոպական Միության անդամ է, իսկ Հայաստանը՝ Եվրասիական Տնտեսական Միության։
Հայաստանը Ավստրիայի մայրաքաղաք Վիեննայում ունի դեսպանություն, իսկ Ավստրիան՝ հյուպատոսություն Երևանում։


== Հայերն Ավստրիայում ==

Դեռևս 17-րդ դարում Ավստրիական կայսրության տարածքում ձևավորվում է հայկական գաղութ, որը Հայոց ցեղասպանությունից հետո վերածվում է ավստրիահայ սփյուռքի։
Ներկայումս Ավստրիայի տարածքում բնակվում է շուրջ 5 հազար հայ (ճնշող մեծամասնությունը՝ մայրաքաղաք Վիեննայում)։
Ավստրիահայ համայնքի ազգային կյանքը կազմակերպում են մի շարք բարեգործական և մշակութային կազմակերպություններ։ Գործում են Սուրբ Փրկիչ և Սուրբ Հռիփսիմե եկեղեցիները, Մխիթարյան միաբանության Աստվածաբանության ուսումնարանը, «Հովհաննես Շիրազ» շաբաթօրյա դասընթացները։ 1984 թվականին Վիեննայի Սուրբ Հռիփսիմե եկեղեցու բակում տեղադրվել է հուշարձան՝ նվիրված Մեծ եղեռնի զոհերի հիշատակին, իսկ 2001 թվականից եկեղեցու մերձակա հրապարակը կոչվել է Հայկական հրապարակ։ 1979 թվականից Ավստրիայի Ֆորառլբերգ նահանգը եղբայրացել է Հայաստանի հետ։
Ավստրիացիներն ու վիեննահայ գաղութը զգալի մարդասիրական օգնություն են ցուցաբերել 1988 թվականի դեկտեմբերյան երկրաշարժից տուժած Սպիտակին ու Գյումրիին։


== Ծանոթագրություններ ==
Օնո

Օնո (ճապ.՝ 大野市 Օնո-սի), Ֆուկուի պրեֆեկտուրայում գտնվող ճապոնական քաղաք: Քաղաքի մակերեսը կազմում է 872,39 կմ², բնակչությունը՝ 33 358 մարդ (2014 թվականի հուլիսի 1-ի տվյալների համաձայն), բնակչության խտությունը՝ 38,24 մարդ/կմ ²:


== Աշխարհագրական դիրք ==
Քաղաքը տեղակայված է Հոնսյու կղզու Տյուբու տարածաշրջանի Ֆուկուի պրեֆեկտուրայում: Այս քաղաքի հետ սահմանակցում են Կացույամա, Հակուսան, Տակայամա Գուձյո, Սեկի, Մոտոսու քաղաքները և Իբիգավա ավանը:


== Կլիմա ==
Օնոյի կլիման մերձարևադարձային մուսսոնային է, բնորոշվում է տաք, խոնավ ամառներով և սառն ու ձնառատ ձմեռներով: Օնոյի տարեկան միջին ջերմաստիճանը կազմում է 13.1 °C: Տեղումների տարեկան միջին քանակը կազմում է 2 385 մմ, իսկ սեպտեմբերն ամենախոնավ ամիսն է: Ամենաբարձր ջերմաստիճանը գրանցվում է օգոստոսի կեսին՝ մոտ 26,0 °C, իսկ ամենացածր ջերմաստիճանը գրանցվում է հունվարին՝ մոտ 1,0 °C:


== Բնակչություն ==
Քաղաքի բնակչությունը կազմում է 33 358 մարդ (2014 թվականի հուլիսի 1-ի տվյալների համաձայն), իսկ խտությունը՝ 38,24 մարդ/կմ²: Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Քաղաքը խորհրդանշող ծառ է համարվում Fagus crenata-ն, ծաղիկ՝ մագնոլիա կոբուսը, թռչուն՝ Cettia diphone-ը:


== Ծանոթագրություններ ==


== Արտաքին հղումներ ==
Օնո քաղաքի պաշտոնական վեբկայք(ճապոներեն)
Շախմատի հավակնորդների մրցաշար 2016

Հավակնորդների մրցաշար 2016, շախմատային մրցաշար, 2016 թվականի մրցախաղում աշխարհի չեմպիոնի մրցակցին որոշելու փուլերից վերջինը։
Գլխավոր մրցավար՝ միջազգային մրցավար Վեռներ Ստուբենվոլ (Ավստրիա)։
Վերջին խաղափուլում հաղթելով Ֆաբիանո Կարուանային՝ մրցաշարի հաղթող դարձավ ռուսաստանցի Սերգեյ Կարյակինը։


== Կանոնակարգ ==
Կարգ՝ 22-րդ (միջին վարկանիշը՝ 2777,75)
Անցկացման վայրը ՝ Մոսկվա, Տվերսկայա փողոց, 7
Ժամակարգը՝ 100 րոպե 40 քայլի համար, այնուհետև 50 րոպե 20 քայլի համար և 15 րոպե մինչև պարտիայի ավարտը՝ գումարած 30 վայրկյան յուրաքանչյուր քայլի համար՝ սկսած առաջինից


=== Մրցաշարի ժամանակացույց ===
Մրցաշարի բացում՝ մարտի 10
Խաղային օրեր՝ մարտի 11-13, 15-17, 19-21, 23-25, 27-28
Հանգստյան օրեր՝ մարտի 14, 18, 22, 26
Մրցաշարի փակում՝ մարտի 29Պարտիաների սկիզբը՝ Մոսկվայի ժամանակով 15:00-ին (Երևանի ժամանակով՝ 16:00-ին)


=== Տեղերի բաշխման սկզբունք ===
Հավասար միավորների դեպքում հաշվի են առնվել.
1. Անձնական հանդիպումը
2. Հաղթանակների քանակը
3. Բերգերի գործակիցըԲոլոր երեք ցուցանիշների հավասարության դեպքում պետք է անցկացվեր թայ-բրեյք (մարտի 29-ին)։


=== Մրցաշարի մրցանակային հիմնադրամ ===
Ընդհանուր մրցանակային հիմնադրամը՝ 420 000 եվրո (նշված գումարները հարկվել են)

95 000 եվրո
88 000 եվրո
75 000 եվրո
55 000 եվրո
40 000 եվրո
28 000 եվրո
22 000 եվրո
17 000 եվրոՄրցաշարի հովանավորն էր ռուսաստանաբնակ գործարար Սամվել Կարապետյանի գլխավորած «Տաշիր գրուպ» ընկերությունը։


== Մասնակիցներ ==
¹) վարկանիշները տրված են 2016 թվականի մարտի 1-ի դրությամբ։


== Առաջխաղացում ըստ խաղափուլերի ==
2016 թվականի փետրվարին Աթենքում տեղակայված ՖԻԴԵ-ի գրասենյակում կայացել է մրցաշարի վիճակահանությունը։


== Մրցաշարային աղյուսակ ==


== Ծանոթագրություններ ==


== Արտաքին հղումներ ==
Պաշտոնական կայք
Մրցաշարը` ՖԻԴԵ-ի կայքում Archived 2017-12-01 at the Wayback Machine.
Մրցաշարը` ՖԻԴԵ-ի կայքում
Մրցաշարի կանոնակարգը
Տեղեկություններ մրցաշարի մասին Ռուսաստանի շախմատի ֆեդերացիայի կայքում
Մրցաշարը chess-news.ru կայքում(չաշխատող հղում)
Մրցաշարը chesspro.ru կայքում
Տեղեկություններ մրցաշարի մասին The Week in Chess կայքում


=== Ռեպորտաժներ ===
Под боком у Кремля (11 մարտի 2016) — Владимир Барский
Переполох на телеграфе (12 մարտի 2016) — Владимир Барский
Борец с изолятором (13 մարտի 2016) — Этери Кублашвили
С пешками не расставайтесь (13 մարտի 2016) — Этери Кублашвили
Сергей в тигровой шкуре (15 մարտի 2016) — Этери Кублашвили
И перелом, и передышка (17 մարտի 2016) — Алина Бивол
Эпоха двоевластия (17 մարտի 2016) — Этери Кублашвили
Ошибка Шуры Балаганова (18 մարտի 2016) — Дмитрия Кряквина
Ничья прогнозу вопреки (19 մարտի 2016) — Этери Кублашвили
Не все пешки вкусные (21 մարտի 2016) — Алина Бивол
Рука в железной перчатке (21 մարտի 2016) — Этери Кублашвили
Инерция удачи (23 մարտի 2016) — Этери Кублашвили
Всё Виши, и Виши, и Виши… (25 մարտի 2016) — Владимир Барский
Вновь на вершине (25 մարտի 2016) — Этери Кублашвили
Неделя с пустырником и валидолом (26 մարտի 2016) — Дмитрий Кряквин
На предпоследнем дыхании (27 մարտի 2016) — Этери Кублашвили
Сергей Карякин: Удалось накопить энергию для себя и сюрпризы для соперников (29 մարտի 2016)
Настоящий мужик и его команда (29 մարտի 2016) — Владимир Барский
Քվինթիլիանուս

Մարկուս Ֆաբիուս Կվինտիլիանուս (լատիներեն՝ Marcus Fabius Quintilianus, մոտ 35, Կալաոռա, Ռիոխա, Իսպանիա - մոտ 96, Հռոմ, Հռոմեական կայսրություն), հռոմեացի ականավոր հռետոր, ճարտասանության ուսուցիչ, 12 գրքից բաղկացած «Հռետորական ուսուցում» (Institutio oratoria) ուսումնական աշխատության հեղինակ, որը մինչև այսօր համարվում է ծանրակշիռ ներդրում համաշխարհային մանկավարժական գրականության մեջ։ Անտիկ աշխարհում գիրքը ծառայել է որպես ձեռնարկ բոլոր ճարտասանական դպրոցներում Կիկերոնի երկերի հետ մեկտեղ։


== Ծանոթագրություններ ==
Հատույթավորում (լեզվաբանություն)

Հատույթավորում, լեզվաբանական վերլուծության եղանակ, խոսքի՝ խոսքաշարի գծային մասնատումը, տրոհումը լեզվական միավորների առանձնացման, բացահայտման նպատակով։
Յուրաքանչյուր առանձնացված տարր կոչվում է հատույթ կամ հատույթային միավոր։


== Հատույթավորման տեսակներ ==
Ըստ կառուցվածքային մակարդակի անդամահատման զանազանվում են.

հնչյունաբանական հատույթավորում, որի խնդիրն է հնչյունաբանական միավորների (հնչյուն, վանկ, հնչաբառ, հնչատակտ, հնչադասույթ) բացահայտումը,
ձևաբանական հատույթավորում, որի խնդիրն է ձևաբանական միավորների (ձևույթներ, ձևույթային տարբերակներ, բառաձևեր, հիմք, վերջավորություն և այլն) բացահայտումը,
շարահյուսական հատույթավորում, որի խնդիրն է շարահյուսական միավորների (նախադասություն, բառակապակցություն, շարույթ և այլն) բացահայտումը։Հատույթավորումը կատարվում է տարբեր սկզբունքներով, օրինակ՝ հնչյունաբանական հատույթավորումը կարող է կատարվել այս կամ այն տևողությամբ դադարի հաշվառումով՝ բացառելով իմաստային կողմը։ Ձևաբանականում հաշվի է առնվում նաև բովանդակային կողմը, շարահյուսականում՝ մտքի կամ սրա բաղադրիչների արտահայտումը։
Լեզվաբանական որոշ տարրեր չեն բացահայտվում հատույթավորմամբ, ինչպիսին, օրինակ՝ տարբերակիչ հատկանիշներն են ու առոգանույթները։ Առոգանական միավորները (շեշտ, հնչերանգ, կցույթ) այդ պատճառով կոչվում են վերգծային կամ վերհատույթային միավորներ։


== Ծանոթագրություններ ==
Անդրկովկասյան Դեմոկրատական Ֆեդերատիվ Հանրապետություն

Անդրկովկասյան Ժողովրդավարական Դաշնային Հանրապետություն (ԱԺԴՀ; ռուս.՝ Закавказская демократическая федеративная республика (ЗКДФР)), հայտնի է նաև որպես Անդրկովկասյան Ֆեդերացիա) (ապրիլի 9 (նոր տոմարով 22), 1918 – մայիսի 26, 1918), կարճ կյանք ունեցող (ժամանակավոր) պետական կազմավորում Անդրկովկասում, որ ընդգրկում էր ներկայիս Հայաստանը, Վրաստանն ու Ադրբեջանը։ Ֆեդերացիայից իր անկախությունը հայտարարեցին՝ Վրաստանը մայիսի 26-ին, Կովկասյան Թաթարստանը (Ադրբեջանը) մայիսի 27-ին և Հայաստանը մայիսի 28-ին։
ԱԴՖՀ Անդրկովկասը հայտարարել է Խորհրդային Ռուսաստանից անկախ։ Ռուսաստանից անջատումը նախապատրաստել էր Անդրկովկասյան կոմիսարիատը, որը չէր ընդունել խորհրդային իշխանությունը։ ԱԴՖՀ բարձրագույն մարմինը սեյմն էր, որի նախագահն էր (հանրապետության նախագահի իրավունքով) վրացի մենշևիկ՝ Ն. Ձխեիձեն։ Սեյմը կազմած նոր կառավարությունում գերակշռում էին վրացի մենշևիկները։ Կառավարության ղեկավար և արտգործնախարար էր նշանակվել Ա. Չխենկելին (մենշևիկ), ներքին գործոց նախարար Ն. Ռամիշվիլին (մենշևիկ), ռազմական նախարար՝ Գ. Գեորգաձեն (մենշևիկ), հողագործության նախարար՝ Ն. Խոմերիկին (մենշևիկ), արդարադատության նախարար՝ Ֆ. Խան-Խոյսկին (մուսավաթական), արդյունաբերության և առևտրի նախարար՝ Մ. Հաջինսկին (մուսավաթական), ֆինանսների նախարար՝ Ալեքսանդր Խատիսյանը (դաշնակցական), խնամատարության նախարար՝ Հովհաննես Քաջազնունին (դաշնակցական)։ Խորհրդային Ռուսաստանի կառավարությունը չճանաչեց ԱԴՖՀ։ Անդրկովկասյան Հանրապետությունը չընդունեց Բրեստի հաշտությունը (1918), բայց, ուժ չունենալով դիմակայել հարձակվող թուրքական զորքերին, համածայնեց բանակցություններ սկսել թուրքական հրամանատարության հետ Բաթումում։ Խորհրդային Ռուսաստանի կառավարությունը բողոքեց սկսված բանակցությունների կապակցությամբ՝ պահանջելով, որպեսզի «թուրքական սահմանի հարցում Բրեստի պայմանագրի կատարումը կայանա միայն Խորհրդային Ռուսաստանի կառավարության հետ»։ Սակայն Թուրքիային շահավետ էր բանակցել Խորհրդային Ռուսաստանից անջատված Անդրկովկասյան հանրապետությունների հետ, մանավանդ, որ մուսավաթականների թուրքամետ դիրքորոշումը ակնհայտ էր։ Բաթումի բանակցությունների ընթացքում ի հայտ եկան Անդրկովկասի ազգային կուսակցությունների միջև եղած տարաձայնությունները։ Վրաստանի, Ադրբեջանի ազգային խորհուրդները արտահայտվեցին հօգուտ առանձին հանրապետությունների։ Մուսավաթականների ներկայացուցիչները Բաթումում թուրքական պատվիրակության հետ գաղտնի համաձայնության եկան Թուրքիայի հովանավորության ներքո Ադրբեջանի անկախության վերաբերյալ։ 1918-ի մայիսի 26-ին Անդրկովկասյան սեյմը վայր դրեց իր լիազորությունները, դադարեց ԱԴՖՀ գոյությունը։ Կազմավորվեցին Վրաստանի (մայիսի 26-ին), Ադրբեջանի (մայիսի 27-ին) և Հայաստանի (մայիսի 28-ին) անկախ հանրապետությունները, որոնցից Ադրբեջանը միջազգայնորեն այդպես էլ չճանաչվեց որպես անկախ պետություն՝ Հայաստանի հետ տարածքային խնդիրներ ունենալու պատճառով։


== Գրականություն ==
Հայ ժողովրդի պատմություն, հ. 7, ե., 1967։ Կ. Խուդավերդյան


== Տես նաև ==
Անդրկովկասի Սովետական Սոցիալիստական Ֆեդերատիվ Հանրապետություն (1922-1936)
Բահրամ Մանսուրով

Բահրամ Մեշեդի Սուլեյման բեկ օղլի Մանսուրով (ադրբ.՝ Bəhram Məşədi Süleyman bəy oğlu Mansurov, փետրվարի 12, 1911(1911-02-12), Բաքու, Ռուսական կայսրություն - մայիսի 14, 1985(1985-05-14), Բաքու, Ադրբեջանական ԽՍՀ, ԽՍՀՄ), ադրբեջանցի երաժիշտ,  թառահար, Ադրբեջանական ԽՍՀ ժողովրդական արտիստ (1978);


== Կենսագրություն ==

Բահրամ Մանսուրովը ծնվել է 1911 թվականի փետրվարի 12-ին Բաքվում։
1925 թվականին Բահրամ Մանսուրովը ավարտել է միջնակարգ դպրոցը։ Որպես կատարող հանդես է եկել 1931 թվականից՝ Ադրբեջանում ժողովրդական գործիքների անսամբլում, ղեկավարել պրոֆեսիոնալ և ինքնագործ անսամբլներ, որպես մենակատար աշխատել է Բաքվի ֆիլհարմոնիայում և ռադիոկոմիտեում։ 1932 թվականին Աբդուլ Մագոմաևի նախաձեռնությամբ Բահրամ Մանսուրովը սկսեց աշխատել օպերայի և բալետի թատրոնում, ապա ռադիոկոմիտեի ժողովրդական գործիքների անսամբլի մենակատար։ 1941 թվականին Ադրբեջանի օպերայի և բալետի թատրոնի կոլեկտիվի հետ միասին, Բահրամ Մանսուրովը գնաց Իրան։ Իրանից վերադառնալուց հետո Մանսուրովը հրավիրվել է Բաքու երաժշտական դպրոց `մուղամ սովորելու համար։
Բահրամի կատարումն աչքի է ընկել վիրտուոզ վարպետությամբ, գործիքի գունային հնարավորությունների գերազանց տիրապետմամբ։ Երկացանկում ունեցել է գործիքային բազմաթիվ պիեսներ և մուղամներ։
1978 թվականին Բահրամ Մանսուրովն արժանացել է Ադրբեջանական ԽՍՀ ժողովրդական արտիստի կոչմանը։
Բահրամ Մանսուրովը մահացել է 1985 թվականի մայիսի 14-ին։ Կոմպոզիտոր Էլդար Մանսուրովի հայրն է։


== Ծանոթագրություններ ==
Հիրոսիմա

Հիրոսիմա, քաղաք Ճապոնիայում, Հոնսյու կղզու հարավ-արևմուտքում։ Հիրոսիման պրեֆեկտուրայի վարչական կենտրոնն է։ 1 181 057 բնակչությամբ (2012)։ 2010 թվականին տեղական արտադրանքի ծավալը հասցվել է 61.3 միլիարդ ամերիկյան դոլարի։ Կա մեքենաշինական (այդ թվում՝ նավաշինություն, նավանորոգում), հաստոցագործիքային, տեքստիլ, ռետինատեխնիկայի, փայտամշակման, թղթի, սննդի արդյունաբերություն։ 1945 թվականի օգոստոսի 6-ին առաջին ատոմային ռումբը ԱՄՆ-ի կողմից գցվել է Հիրոսիմայի վրա, զոհվել է 140 հազար մարդ, և ավերվել քաղաքի զգալի մասը։ 1959 թվականից քաղաքում տեղի են ունենում խաղաղության ամենամյա փառատոներ։ Ժամանակակից արվեստի կարևորագույն կոթողներից է ատոմային ռմբակոծության զոհերի հուշարձան-թանգարանը։


== Ծանոթագրություններ ==
Ջոդի Գորդոն

Ջոդի Լի Գորդոն (անգլ.՝ Jodi Lee Gordon, փետրվարի 1, 1985(1985-02-01), Մակքայ, Ավստրալիա), ավստրալիացի դերասանուհի և ֆոտոմոդել։


== Կենսագրություն ==
Ջոդի Լի Գորդոնը ծնվել է 1985 թվականի փետրվարի 1-ին, Ավստրալիայի Քուինսլենդ նահանգի Մաքքայ քաղաքում՝ Ռեյ և Բրոնուին Գորդոնի ընտանիքում։ Ջոդին ունի ավագ եղբայր՝ Բեն Գորդոնը։ Այն պահեց, երբ նա դարձավ 8 տարեկան, Ջոդիի ընտանիքը հաճախ էր տեղից տեղ տեղափոխվում և ի վերջո բնակություն են հաստատում Սիդնեյում։ 12-ից 16 տարեկաններում նա զբաղվել է նեթբոլլով։


== Կարիերա ==
Ջոդին սկսել է իր կարիերան որպես ֆոտոմոդել 1998 թվականին, հաղթելով մոդելային մրցույթում։ Մոդել աշխատելու տարիներին, նա ապրել է Լոնդոնում (Անգլիա, Միացյալ Թագավորություն) և Միլանում (Իտալիա)։
2005 թվականին Ջոդին առաջին դերակատարումն է ունեցել կինոյում, խաղալով Մարթա ՄաքՔենզիի դերը «Տունը և ճանապարհը» հեռուստասերիալու։ Հեռուստասերիալում նա նկարահանվել է մինչև 2010 թվականը, իսկ 2006 թվականին արժանացել է «Logie Awards» մրցանակին «առավել ժողովրդականություն վայելող և տաղանդավոր կին» անվանակարգում։ Ընդհանուր, Ջոդին խաղացել է 7 ֆիլմերում և հեռուստասերիալներում։


== Անձնական կյանք ==
2012 թվականի հոկտեմբերի 14-ին Ջոդին ամուսնացած է ռեգբիստ Բրեյթ Անասթայի հետ (ծնվել է 1982 թվականին)։ Զույգն ունի մեկ աղջիկ՝ Էլիյյա Անասթան (ծնվել է 2014 թվականի մարտի 2-ին)։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Ջոդի Գորդոն (անգլ.) Internet Movie Database կայքում
Միջերկրածովյան միություն

Միջերկրածովյան միություն (անգլ.՝ Union for the Mediterranean, արաբ․՝ الاتحاد من أجل المتوسط‎‎, ֆր.՝ Union pour la Méditerranée), միջազգային կազմակերպություն, որը միավորում է Միջերկրական ծովի ավազանում գտնվող երկրները և Եվրամիության անդամ երկրները։ Գործում է 2008 թ-ից։ Երկրների միջև համագործակցությունը կայանում է Եվրամիջերկրածովյան համագործակցության շրջանակներում։


== Կազմակերպության նպատակները ==
Միջերկրածովյան ավազանի բնակիչներին Նիկոլա Սարկոզիի հղման մեջ ասվում է՝ «Անում ենք միացյալ գործ ընդհանուր նպատակի համար միացյալ կառուցակարգով»։
Կառույցը պետք է զբաղվի էներգիայի և էներգակիրների, անվտանգության, ահաբեկչության դեմ պայքարի, միգրացիայի և առևտրի հարցերով։ Միջերկրածովյան և Եվրոպական միությունները կարող են աշխատել միմյանց հետ մի քանի կառույցների շրջանակներում, ներառյալ իրավապաշտպան կառույցներում։


== Գործունեություն ==
4 նոյեմբերի 2008 թ. Միջերկրածովյան երկրների արտաքին գործերի նախարարները Մարսելում տեղի ունեցած հանդիպման ժամանակ որոշեցին, որ կազմակերպության շտաբ կայանը գտնվելու է Բարսելոնայում և որ կազմակերպության գործունեությանը ազատորեն մասնակցելու իրավունք ունեն և Իսրայելը և ԱՊԼ-ն։
4 մարտի 2010 թ. Բարսելոնայում բացվում է կազմակերպության շտաբ-կայանը։


=== Թուրքիայի և Մեծ Բրիտանիայի դիրքորոշումը ===
Ֆրանսիան համարվում է Եվրամիությանը Թուրքիայի անդամակցությանը դեմ երկիր։ Թուրքիան, որը ԵՄ թեկնածու երկիր է, համարում է, որ Միջերկրածովյան միությունը կարող է բացասաբար ազդել Թուրքիայի ԵՄ անդամակցությանը։
Մեծ Բրիտանիան աջակցում է թուրքական կողմի բողոքներին և համարվում է Թուրքիային գործընկեր երկիր և ներկայացնում է Թուրքիայի շահերը ԵՄ-ում։ Արդյունքում Թուրքիան համաձայնեց մասնակցել պրոյեկտում, ստանալով համաձայնություն այն առումով, որ Թուրքիայի ինտեգրման գործընթացները երկու կազմակերպություններում էլ չեն կարող միմյանց խանգարել։


== Կազմը ==
Միջերկրածովյան միության մեջ մտնում են 43 երկրներ, ինչպես նաև Արաբական պետությունների լիգան։ Լիբիան համարվում է դիտորդ երկիր, քանի որ նախկին առաջնորդ Մուամար Քադաֆին հրաժարվել է գալ կազմակերպության գագաթնաժողովին՝ անվանելով նոր կազմակերպությունը որպես դավադրություն ընդդեմ արաբական և աֆրիկյան երկրների։


== Աշխատանքի կազմակերպում ==
Մասնակից երկիրը գլխավորում է Միությունը ռոտացիայի սկզբունքով (սկզբունք, որը նման է ԵՄ տիպին)։


== Ծանոթագրություններ ==
1098

1098 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1098 թվականն է, 
XI դարի 98-րդ տարին։


== Դեպքեր ==
Հունիսին խաչակիրները գրավեցին Անտիոքը։


== Ծնունդներ ==


== Մահեր ==
Ժելկուն

Ժելկուն (ռուս.՝ Желкун), գյուղ Ռուսաստանի, Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սետի Լագոասի գավառ

Սետի Լագոասի գավառ (պորտ.՝ Microrregião de Sete Lagoas), գավառ Բրազիլիայում՝ Մինաս Ժերայս նահանգի կազմում։ Մտնում է Ալգոմերացիա նահանգի Բելու Օրիզոնտի մարզի մեջ։ Բնակչությունը կազմում է 391 965 մարդ՝ 2006 թվականի տվյալներով։ Զբաղեցնում է 8534,774 կմ² տարածք։ Բնակչության խտությունը՝ 45,9 մարդ/կմ²։


== Վիճակագրություն ==
Համախառն ներքին արտադրանքը կազմել է 2 859 012 371,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 725,87 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,771


== Գավառի կազմ ==
Գավառի կազմի մեջ են մտնում հետևյալ համայնքները.

Արասայի
Բալդին
Պեկի
Ինյաումա
Ժեկիտիբա
Չերյոմուխա (գյուղ, Ռուժինսկի շրջան)

Չերյոմուխա (ուկրաիներեն՝ Черемуха), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1609 թվականին։
2001 թվականի տվյալներով Չերյոմուխա գյուղում բնակվում էր 163 մարդ։ Բնակավայրը զբաղեցնում է 0,532 կմ² տարածք։ Բնակչության խտությունը կազմում էր 306,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հունական խոհանոց

Հունական խոհանոց (հուն․՝ Ελληνική Κουζίνα), Հունաստանի ազգային խոհանոց, որը ձևավորվել է բալկանյան և միջերկրածովյան մյուս ժողովուրդների խոհանոցների ազդեցությամբ։
Այն նմանություն ունի ֆրանսիական, թուրքական և իտալական ազգային խոհանոցներին։ Հունական խոհանոցն ունի չորս հիմնական հենքեր՝ թարմ մթերքներ, բուսական համեմունքների և կանաչեղենի հմուտ օգտագործում, ձիթապտղի լայն կիրառում, ինչպես նաև ճաշերի պարզություն։
Ձիթապտուղը համարվում է հունական խոհանոցի գլխավոր խորհրդանիշը։ Հունական խոհանոցում ձիթապտղի լայն կիրառումը կապված է հին հույների շրջանում ձիթենու պաշտամունքի հետ։ Ամառային ճաշատեսակներից ամենահայտնին հունական աղցանն է։ Պետք է նշել նաև, որ հույները միայն աղցանը պատրաստելու ժամանակ են մաքրում վարունգը կեղևից և աղցանը խառնում են միայն մատուցելուց առաջ։
Արագ սննդատեսակներից համաշխարհային հայտնիություն է վայելում գիրոսը, որը նման է թուրքական դոներին և արաբական շաուրմային։ Տարբերությունը նրանում է, որ սոուսով և մսով գիրոսի մեջ օգտագործվում է նաև կարտոֆիլի ֆրի։


== Ընդհանուր ակնարկ ==

Հունական խոհանոցին բնորոշ հնագույն տարրերից է ձիթապտղի յուղը, որն առկա է գրեթե բոլոր հունական ճաշատեսակներում։ Այն պատրաստվում է ձիթենու ծառից՝ բնական եղանակով։ Հունաստանում աճեցվող հիմնական հացահատիկային մշակաբույսերը ցորենն ու գարին են։ Այս երկու բաղադրամասերն օգտագործվել են հունական խոհանոցում դեռևս վաղնջական ժամանակներից։
Բանջարեղեններից տարածված են լոլիկը, սմբուկը, կարտոֆիլը, կանաչ լոբին, բամիան, պղպեղը և սոխը։ Հունական մեղրը ստացվում է հիմնականում արևադարձային պտղատու ծառերի, հիմնականում՝ նարնջենու և կիտրոնենու նեկտարներից։ Մածուծանը Հունաստանում աճում է միայն Եգեյան ծովի Խիոս կղզում։
Հունական խոհանոցում խոտաբույսերն ու համեմունքներն օգտագործվում են շատ ավելի հաճախ, քան որևէ այլ միջերկրածովյան խոհանոցում։ Հայտնի խոտաբույսերից են ռեհանը, ուրցը, սամիթը, սուսամբարը, անանուխը, սխտորը և այլն։ Հյուսիսային Հունաստանում պատրաստվող շատ բաղադրատոմսերում օգտագործվում են «քաղցր» համեմունքներ՝ մսի համադրությամբ։ Հունաստանյան ուտեստները նաև բնութագրվում են անանուխի և մշկընկույզի հաճախակի օգտագործմամբ։ Այլ սիրված բաղադրիչներ են գառան և խոզի միսը, ֆետա պանիրը, խաղողի տերևը և մածունը։ Աղանդերներում գերակշռում են մեղրն ու ընկույզը։
Ձիթապտղի յուղի հետ մեկտեղ կարևոր բաղադրիչ է նաև կիտրոնը։ Հույն ժողովուրդն աչքի է ընկնում պանրի բավականին շատ կիրառմամբ։ Հունաստանում կան ավելի քան 50 սորտերի (ըստ Հունաստանի մարզերի) պանիրներ։ Ամենատարածված պանրի տեսակը կոչվում է «ֆետա»։ Այս պանիրն օգտագործվում է նաև հունական աղցանի մեջ։
Հունաստանում նախապատվությունը տրվում է խոզի, ոչխարի և այծի մսերին։ Բացի մսից, հունական խոհանոցում տեղ է գտել նաև ծովամթերքի լայն տեսականին՝ ձկնեղեն, խեցեմորթներ և այլն։ Ծովամթերքն առավել մեծ քանակությամբ օգտագործվում է կղզիաբնակների շրջանում։
Հունական սննդատեսակներին բնորոշ է շատ պարզ, գունեղ ու բուրավետ լինելը։ Շատ ուտեստներ կարևոր դեր են խաղացել Հունաստանի պատմության և մշակույթի մեջ։


== Տես նաև ==
Կիպրական խոհանոց
Հունական ճաշատեսակների ցանկ
Հունա-ամերիկյան խոհանոց


== Ծանոթագրություններ ==
Պամպլոնա (Կոլումբիա)

Պամպլոնա, Կոլումբիայի ինքնավար քաղաք, գտնվում է Նորտե-դե-Սանտանդերի նախարարության հարավ-արևմտյան հատվածում։
Գտնվում է Արևելյան Անդերում, ծովի մակարդակից 2342 մ բարձրության վրա, 75 կիլոմետր հեռու Կուկուտայի ամենախոշոր քաղաքներից մեկից, որը երկրի վարչական կենտրոնն է։ Քաղաքապետարանի տարածքի մակերեսը 

կազմում է 1176կմ², օդի միջին ջերմաստիճանը կազմում է 16°C:
Բնակչությունը կազմում է 102 785 մարդ (2005)


== Պատմություն ==
Քաղաքը հիմնադրվել է 1549 թվականի նոյեմբերի 1-ին, իսպաներեն՝ Nueva Pamplona del Valle del Espíritu Santo անունից։ 1555 թվականին Կառլ V կայսրը նրան տվել է քաղաքի կարգավիճակ` այն անվանելով «շատ ազնվական»։


=== «Հերոս-քաղաք» ===
Սիմոն Բոլիվարը քաղաքն անվանեց «հերոս», քանի որ նա առաջինն էր, ով առաջինը հռչակեց անկախությունը 1810 թվականի հուլիսի 4-ին (ճանաչվել է հուլիսի 31-ին), իսկ հետագայում 1819-ից 1821 թվականներին Կոլումբիայի և Վենեսուելայի անկախության համար նշանակալի Կոլումբիայի ու Վենեսուելայի անկախության համար մղված պատերազմում որպես մարդաբանական ու տնտեսական ռեսուրսներ, ունենալով ոչ այնքան շատ նշանակություն, որքան երկրի մայրաքաղաք Բոգոտայի համար։
1910 թվականին Նորտե-դե-Սանտանդերի կառուցմանը զուգընթաց, քաղաքն անցավ նրա կազմի մեջ։


== Տնտեսություն ==
Քաղաքի տնտեսությունը կենտրոնացված է տեղական խոհանոցի մթերքների առևտրի (որը հիմնականում հրուշակեղեն է), կրոնական տոնակատարությունների ժամանակ զբոսաշրջության (հատկապես Սուրբ Զատկի տոնի ժամանակ), և Պամպլոնայի համալսարանի ուսանողների համար բնակարանի, սննդի, ժամանցի և այլ ծառայությունների մատուցման վրա։


=== Գյուղատնտեսություն ===
Գյուղատնտեսության հիմնական արտադրությունը համարվում է կարտոֆիլը։ Աճեցվում է նաև ելակ, սխտոր, ցորեն, եգիպտացորեն, լոբի, ոլոռ, գազար։ 
Բազմաթիվ ֆերմերային տնտեսություններում բուծում են խոշոր եղջերավոր անասուններ, խոզեր, ձկներ, թռչուններ։


=== Առևտրային գործունեություն ===
Լայնորեն տարածված է սնդդի արտադրությունը, զարգացած է տեքստիլ արդյունաբերությունը, հյուրանոցային բիզնեսն ու զբոսաշրջությունը։
Պամպլոնան ուսանողական քաղաք է, դրա համար 

սպասարկման ոլորտը կենտրոնացված է հյուրանոցային բիզնեսի և տուրիզմի վրա, որը համարվում է քաղաքի հիմնական տնտեսությունը։ Քաղաքում մշտապես բնակվում են հազարավոր ուսանողներ, որոնց անհրաժեշտ է բնակարան և սնունդ, նրանք համարվում են նաև գիշերային ակումբների և Ինտերնետ-սրճարանների հիմնական հաճախորդները, որոնց մեծ մասը սկսեցին գործել համացանցի զարգացման շնորհիվ։


== Տրանսպորտ ==
Չունի սեփական օդանավակայան, բայց մայրուղիներով միացված է մի քանի խոշոր քաղաքներին։ Մինչև Կուկուտա կարելի է հասնել ավտոբուսով, ավտոբուսները մեկնում են յուրաքանչյուր ժամը մեկ, իսկ երթուղին կազմում է 1.5 ժամ։ Մինչև Բուկամարանգա քաղաք երթուղային տաքսիներով հասնելը տևում է 3,5 ժամ, իսկ ավտոբուսներով` 4 ժամ։ Քանի որ երկու ճանապարհն էլ ոլորապտույտ են, խորհուրդ է տրվում օգտվել ավտոբուսներից։


== Ծանոթագրություններ ==


== Հղումներ ==
Կրթություն
Շուլգան

Շուլգան (ռուս.՝ Шульган), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Բելայա գետի ձախ ափից 1041 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսոկումի ավազանային շրջանին, գետի ջրատնտեսային տեղամասը՝ Բելայա, գետի ենթաավազանը Արսկի Կամեն գետն է մինչև թափվելը Բելայա, գետի գետային ավազանը Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010200212111100017560
Կոդը ըստ հիդրոլոգիական հետազոտության (ՌԴ) — 111101756
Ավազանի կոդը — 10.01.02.002
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Աստերոիդների ցանկ (142801-142900)

Աստերոիդների ցանկ (142701-142800)  • Աստերոիդների ցանկ  • Աստերոիդների ցանկ (142901-143000)
 Աստերոիդների ցանկ (142701-142800)  • Աստերոիդների ցանկ  • Աստերոիդների ցանկ (142901-143000)
Կայսրություն

Կայսրություն (լատ.՝ imperium - իշխանություն), կարող է նշանակել՝

միապետական պետություն, որի գլուխ կանգնած է միապետը;
գաղութային պետություն, որն ունի մի շարք գաղութներ և կախյալ տարածքներ։Դասակարգման բարձր խմբավորումներ են համարվում ենթաթագավորությունը, թագավորությունը, վերնաթագավորությունը ԵՎ կայսրությունը։ Կայսրությունը դասակարգման բարձր խմբավորում է։
Սովորաբար կայսրություն ասելով՝ հասկանում են միապետի կողմից կառավարվող պետություն, որտեղ ապրում են մի քանի ազգեր։ Աշխարհի ամենամեծ կայսրություններից են եղել Հռոմեական կայսրությունը, Մոնղոլական կայսրությունը, Ռուսական կայսրությունն ու Բրիտանական կայսրությունը։


== Ամենամեծ կայսրությունները ==


== Ծանոթագրություններ ==
Իսիկավա Տոյոնոբու

Իսիկավա Տոյոնոբու (ճապ.՝ 石川 豊信, 1711[…], Տոկիո, Տոկիո, Ճապոնիա - հուլիսի 1, 1785(1785-07-01)), ճապոնացի նկարիչ, ուկիյո-է վարպետ, Նիսիմուրա-Իսիկավա դպրոցի ներկայացուցիչ։


== Կենսագրություն և ստեղծագործություն ==
Իսիկավա Տոյոնոբուի կյանքի մասին պահպանվել են ոչ ստույգ տվյալներ։ Ենթադրվում է, որ նկարիչը ծնվել է սամուրայների ընտանիքում և սովորել է Նիսիմուրա Սիգենագայի մոտ։ Հաճախ նա ասոցացվում է Նիսիմուրա Մագասաբուրո (1730) և Նիսիմուրա Սիգենոբու (1730-1747) կեղծանուններով արվեստագետների հետ։ 1747 թվականից նա հայտնի է որես Իսիկավա Տոյոնոբու անունով։
1760-ական թվականների կեսերին Իսիկավա Տոյոնոբուն իր աներոջից ժառանգել է Էդոյի ծայրամասում գտնվող հյուրանոց և աստիճանաբար բոլորովին դադարել է գեղանկարչությամբ զբաղվելուցԼինելով Նիսիմուրա Սիգենագայի աշակերտը՝ Իսիկավա Տոյոնոբուն ստեղծել է բամզաթիվ միագույն «լաքապատ նկարներ» (ուրուսի-է)՝ արտացոլելով Օկումուրա Մասանոբուի ազդեցությունը։ Նրանց մեծ մասը եղել է յակուսյա-էի (դերասանների պատկերներ) և բիզինգի (գեղեցկուհիների պատկերներ) ժանրերում, ներառյալ կանգնած կուրտիզանուհիների պատկերներ։ Իսիկավա Տոյոնոբուի փորագրությունների սիրված սյուժեների թվում է եղել գեղեցկուհիների պատկերումը ազատ հագուստով, որը բացում էր նրանց մերկությունները։

		
		
		


== Ծանոթագրություններ ==


== Գրականություն ==
Lane, Richard. (1978). Images from the Floating World, The Japanese Print. Oxford: Oxford University Press. ISBN 0-19-211447-6, ISBN 978-0-19-211447-1; OCLC 5246796


== Արտաքին հղումներ ==
Նկարչի աշխատանքները ukiyo-e.org կայքում
Շամմիլոն

Շամմիլոն (ֆր.՝ Champmillon), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 526 մարդ, բնակչության խտությունը` 55.31 մարդ/կմ²։ Բնակավայրը զբաղեցնում է 9.51 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 13 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 373 աշխատունակ (15-64 տարեկան) բնակիչ, որոնցից ակտիվ էին 305-ը, իսկ ոչ ակտիվները` 68։ Ակտիվության ցուցանիշը կազմում է 81,8 %։ 305 աշխատունակ մարդկանցից աշխատել է 282 անձ (141 տղամարդ և 141 կին)։ Գործազուրկ են եղել 23 անձ (13 տղամարդ և 10 կին)։ 68 անաշխատունակներից 23-ը եղել են աշակերտներ կամ ուսանողներ, 27-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Lay It All on Me

«Lay It All on Me», անգլիական Rudimental դրամ-ն-բեյս խմբի երգը՝ բրիտանացի երգիչ Էդ Շիրանի մասնակցությամբ։ Սինգլը պլատինե հավաստագիր է ստացել Ավստրալիայում, Իտալիայում, Կանադայում և Նոր Զելանդիայում, ոսկե հավաստագիր՝ Մեծ Բրիտանիայում և ԱՄՆ-ում և հասել տասներկուերորդ հորիզոնականին Բրիտանական և յոթերորդ հորիզոնականին ավստրալական հիթ-շքերթներում։


== Պատմություն ==
2015 թվականի հոկտեմբերի 17-ին երգը Billboard Hot 100 հիթ-շքերթում իր նորամուտն է նշել 96-րդ հորիզոնականում՝ դառնալով Rudimental խմբի առաջին հիթը, որը հայտնվել է ամերիկյան հիթ-շքերթում։ Երգը նորամուտը նշել է UK Singles Chart բրիտանական հիթ-շքերթում՝ դառնալով Rudimental խմբի 8-րդ հիթը, որը հայտնվել է top-40-ում։ Մեկ շաբաթ անց այն հասել է 15-րդ հորիզոնականին, իսկ ավելի ուշ՝ 12-րդ հորիզոնականին։
Պաշտոնական երաժշտական տեսահոլովակը վերբեռնվել է YouTube ալիք 2015 թվականի նոյեմբերի 6-ին։


== Հիթ-շքերթներ և հավաստագրումներ ==


== Ծանոթագրություններ ==
Ավդոտինո (գյուղ, Պոչինկովսկի շրջան)

Անվան այլ կիրառումների համար տե՛ս՝ ԱվդոտինոԱվդոտինո (ռուս.՝ Авдотьино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Աշխարհագրություն ==
Գտնվում է շրջանի կենտրոնական մասում, Պոչինոկ քաղաքից 25 կմ դեպի հյուսիս-արևմուտք, A141 ավտոճանապարհից (Օրյոլ - Վիտեբսկ) 7 կմ դեպի արևելք, Բերեզինկա գետի ափին։ Գյուղից 4 կմ դեպի հյուսիս-արևելք գտնվում է Ռյաբցևո երկաթուղային կայարանը Սմոլենսկ – Ռոսլավլ գծի վրա։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին գյուղն օկուպացված է եղել հիտլերյան զորքերի կողմից, այնուհետև ազատագրվել է 1943 թվականի մարտին։


== Կլիմա ==
Ավդոտինո գյուղը գտնվում է չափավոր ցամաքային կլիմայական գոտում, որտեղ ձմեռը չափավոր ցուրտ է, գարունը տևական, բարեխառն, ամառը չափավոր շոգ, իսկ աշնանը գերակշռում են տաք, արևոտ եղանակները։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆեյթ (շուն)

Ֆեյթ (անգլ.՝ Faith դեկտեմբերի 24, 2002(2002-12-24) - սեպտեմբերի 23, 2014(2014-09-23)), ուղղահայաց դիրքով քայլելու ունակ հաշմանդամ շուն, ապրել է ԱՄՆ-ի Վիրջինիա նահանգի,  Մանասսաս քաղաքում։ Ապրել է  իր տիրոջ հետ, որի անունը Ջուդ Սթրինգֆելոու է (անգլ.՝ Jude Stringfellow)։ Շունը ծնվել է 2002 թվականի դեկտեմբերին, առանց առջևի թաթերի։  Ավելի ուշ շունը  հայտնի է  դառնում դպրոցներում, հոսպիտալներում և այլ վայրերում իր  ելույթներով, ոգեշնչելով հաշմանդամ մարդկանց՝ հաղթահարելու իրենց ցավերը։ Ֆեյթն ունեցել է իրեն պատկանող փաստաբան, որը  ներկայացրել  է նրա շահերը շոու-բիզնեսում։


== Կենսագրություն ==
Սթրինգֆելոու ընտանիքը Օկլահոմա Սիթիից վերցրել է Ֆեյթին, երբ շունը 3 շաբաթական էր։ Ֆեյթին  լաբրադոր և չաու-չաու  շների հիբրիդ էր։ Շան մայրը հրաժարվել է նրան կերակրելուց։ Շունը ծնվել էր արատով, ինչն էլ  խոչընդոտել էր առջևի թաթերի աճին։ Մեկ այլ վարկածի համաձայն շունը ծնվել է առջևի ձախ թաթի ապաճումից, իսկ աջ առջևի թաթը հեռացվել է մեխերից ստացած վնասվածքի պատճառով։ Շանը հավասարակշռության մեջ պահելու համար կենդանուն սովորեցրել են սքեյթբորդ վարել։ Որոշ ժամանակ անց շան առջևի թաթերը նեխում են և անդամահատվում։
Երբ 46-ամյա Ջուդ Սթրինգֆելոուի որդին բերեց Ֆեյթին տուն, մայրը՝ Ջուդը թողեց Օկլահոմա նահանգի իր ուսուցչի աշխատանքը՝ հանուն Ֆեյթի, որ զբաղվի շնով։ Սթրնգֆելոուն ստեղծել է իր ֆոնդը և երկար ժամանակի ընթացքում հավաքել նվիրատվություն, որը փոխանցվել է բարեգործական կազմակերպություններին։


== Ծանոթագրություններ ==


== Արտաքին հղումներ ==
Պաշտոնական կայք
Տեսանյութը․ www.washingtonpost.com
Միշանկա

Միշանկա (բելառուս․՝ Мыша́нка, Міша), գետ Բելառուսի Բրեստի մարզում, Շչարայի (Նեման ավազանի) աջ վտակը։


== Նկարագրություն ==
Գետի երկարությունը 109 կմ է, ավազանի մակերեսը` 930 քառ․ կմ։ Գետաբերանի մոտ ջրի միջին արտանետումը 4900 մ³/վ է։ Ջրի մակերևույթի միջին թեքվածությունը 0.7 % է ։
Այն սառչում է դեկտեմբերի կեսերին, իսկ մարտի կեսերին սառույցը հալվում է։ Վայրը հիմնականում սեղանակերպ է` 500-800 մ լայնությամբ, իսկ ջրի պատնեշը երկկողմանի է, ունի 400-600 մ լայնություն։ Օգորոդնիկ գյուղից դեպի Նովայա Միշ գյուղ (16 կմ) կառուցված է ստերգետնյա ճանապարհ, որի միջոցով ջուրը հոսում է ուղիղ, իսկ մնացած մասերում ճանապարհը շատ ոլորուն է։ Այդ թունելի լայնությունը 10-12 մ է, ներքևում տեղ-տեղ հասնում է մինչև 40 մ  ։


== Ջրագրություն ==
Գետը սկիզբ է առնում Նովոգրուդյան բարձրության լանջերից, Բարանովիչյան շրջանի Բույնովիչ գյուղի մոտից ։ Ծովի մակարդակից բարձրությունը ավելի քան 196․1 մ է։ Հոսում է Միշանկա ջրամբարի միջով՝ Բարանովիչի  քաղաքի տարածքով։ Գետն անցնում է Բարանովիչի հարթավայրով, լցվում է Շչարա գետը, Իվացևիչ շրջանի Սելեց գյուղից 1 կմ դեպի հարավ։
Հիմնական վտակներն են Մուտվիցան (ձախից) և Մոլոտովկան՝ (աջից)։ Գետը մելիորացվում է։


== Հետաքրքիր փաստեր ==
Բելառուս գրող Յան Չեչոտը այս գետի մասին հիշատակել է իր «Միշանկա» բալլադում։


== Ծանոթագրություններ ==


== Գրականություն ==
Ресурс поверхностны вод СССР. Описание рек и озёр и расчёт основной характеристики их режима. Т. 5. Белоруссия и Верхнее Поднепровье. Ч. 1-2. — Л., 1971.
Природа Белоруссии: Попул. энцикл. / Белсате; Редкол .: И. П. Шамякин (гл.ред.) И др. — М .: Белсате, 1986. — 599 с., 40 л. ил.
Կնյագինյա (գյուղ, Վելիկոբերեզնյայի շրջան)

Կնյագինյա (ուկրաիներեն՝ Княгиня), գյուղ Ուկրաինայի Անդրկարպատյան մարզի Վելիկոբերեզնյայի շրջանում։
2001 թվականի տվյալներով Կնյագինյա գյուղում բնակվում էր 319 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թիթի Բհաթթաչարյա

Թիթի Բհաթթաչարյա (անգլ.՝ Tithi Bhattacharya, 1971, Հնդկաստան), Հարավային Ասիայի պատմության պրոֆեսոր և Պյորդյու համալսարանի գլոբալ հետազոտությունների կենտրոնի տնօրեն։ Մարքսիստական ֆեմինիստ, սոցիալական վերարտադրության հասկացության տեսաբաններից մեկը։ Ծնվել է 1971 թվականին, Հնդկաստանում, աշխատել է Մեծ Բրիտանիայում և ԱՄՆ-ում։ 


== Գիտական աշխատանք ==
Թիթի Բհաթթաչարյան 2000 թվականին դոկտորական ատենախոսություն է պաշտպանել Լոնդոնի համալսարանում։ Այն նվիրված էր Կալկաթայի քաղաքային հասարակությանը 19-րդ դարում և հիմք է դարձել նրա առաջին՝ «Մշակույթի պահակները» (2005) գրքի համար։ Գրքի ամփոփագիրը Թիթի Բհաթթաչարյանի անձնական կայքում ներկայացված է հետևյալ կերպ. «Այս գիրքը ուսումնասիրում է փոխադարձ սահմանադրության փոխհարաբերությունը դասակարգերի և ազգի կազմավորման միջև։ Այն կենտրոնանում է Բենգալիայի միջին դասի սոցիալական պատմության մի շատ յուրահատուկ կողմի վրա՝ մշակույթի և կրթության հետ կապված նրանց մոլուցքը։ Գիրքը սկսվում է կրթության վերաբերյալ նրանց ընկալման խորը վերլուծությամբ և ցույց է տալիս, թե ինչպես է հաճախ պարզվել, որ կրթությունն ու մշակույթը սոցիալական և տնտեսական գերիշխանության դրսևորումներ են։ «Դասը» օգտագործվում է որպես հիմնական վերլուծական կատեգորիա։ Ցուցադրվում է, որ կրթության և գաղութային Բենգալիայում կրթության առկայության մասին հայտարարությունները այս տարածքում նոր միջին դասի ձևավորման հիմնական ասպեկտներն էին»։
Թիթի Բհաթթաչարյան հայտնի է մարքսիստական ​​ֆեմինիզմի տեսական ավանդույթի ակադեմիական հետազոտություններով։ Նրա գիտական ​​հետաքրքրությունների ոլորտում են նաև գենդերային ուսումնասիրությունները, գլոբալ ֆեմինիզմը և իսլամաֆոբիայի վերլուծությունը։


== Ակտիվիզմ ==
Բհաթթաչարիան մասնակցել է «Կանանց համաշխարհային գործադուլի» կազմակերպմանը 2018 թվականի մարտի 8-ին։ Մասնակցել է աշխարհի տարբեր երկրների քաղաքական ցույցերին։ Նենսի Ֆրեյզերի և չինացի Արուզզայի հետ միասին գրել է ժամանակակից ինտերսեկցիոն ֆեմինիզմի ընկալման համար կարևոր «ֆեմինիզմը 99 տոկոսի համար» մանիֆեստը։ Բհաթթաչարիան ակտիվորեն հանդես է գալիս Պաղեստինում մարդու իրավունքների խախտումների դեմ, մասնավորապես, հրապարակավ աջակցում է «Բոյկոտ, մեկուսացում և պատժամիջոցներ» շարժմանը։
Նա պարբերաբար սյունակներ է հրապարակում ձախակողմյան հայտնի «Jacobin» ամսագրում և Huffington Post կայքում։ 
Թիթի Բհաթթաչարիան ապրում է Ուեսթ-Լաֆեյետում` Ինդիանայում, որտեղ գտնվում է Պյորդյու համալսարանը։ Նրա անձնական կայքում հատուկ ուշադրություն է դարձվել նրա կյանքում Քլիվլենդի կատվի ունեցած դերի վրա։ 


== Գրքեր ==
Feminism of the 99%. Verso. ( Cinzia Arruzza-ի և Nancy Fraser-ի հետ համատեղ), 2019
Social Reproduction Theory Remapping Class, Recentering Oppression [редактор-составитель]. Pluto Press, 2017
The Sentinels of Culture: Class, Education, and the Colonial Intellectual in Bengal, Oxford University Press, 2005


== Նրա մասին ==
Marnie Holborow Review of «Social Reproduction Theory», edited By Tithi Bhattacharya in Irish Marxist Review.
Марина Ларина. Гендерное угнетение через призму теории социального воспроизводства // Спільне


== Ծանոթագրություններ ==


== Արտաքին հղումներ ==
Тіті Бхаттачарія. Праця в сучасному марксизмі: від виробництва вартості до вартості відтворення // Спільне.
Turning Tables

«Turning Tables», անգլիացի երգչուհի Ադելի «21»՝ երկրորդ ստուդիական ալբոմի վերջին սինգլը։ Սինգլը գրվել է Ռայան Թեդերի և Ադելի կողմից, իսկ պրոդյուսերն է Ջիմ Աբիսը։ Սինգլը XL լեյբլը թողարկել է 2011 թվականի նոյեմբերի 5-ին Rumour Has It սինգլի հետ։ 
Սինգլի թողարկումից հետո քննադատներy դրվատեցին Ադելի ձայնային տվայլները և երգերը։ Սինգլը վարկանշային աղյուսակներում գրավեց երկրորդ հորիզոնականը չորս երկրներում, այդ թվում՝ Բելգիայում, Իտալիայում, Նիդերլանդներում։ UK Singles Chart-ում սինգլը զբաղեցրեց 62-րդ հորիզոնականը, իսկ US Billboard Hot 100 chart-ում՝ 63-րդ։ Recording Industry Associtaion of America (RIAA)-ում սինգլը արժանացավ ոսկե հավաստագրի։ 


== Ձայնագրման մասնակիցներ ==
Ադել - վոկալ
Ադել, Ռայան Թեդեր - բառերի հեղինակներ
Ջիմ Աբիս - պրոդյուսեր
Ջիմ Աբիս, Յան Դոուլինգ - գործիքավորողներ
Նեիլ Քոուլի - ստեղնաշար


== Վարկանշային աղյուսակ ==


== Թողարկման պատմություն ==


== Ծանոթագրություններ ==
Վիիսուկյուլա

Վիիսուկյուլա (էստ․՝ Viisuküla), գյուղ Էստոնիայի Վիլյանդիմաա նահանգի Պաիստու շրջանում։
2011 թվականի տվյալներով գյուղում բնակվում էր 44 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էգոլսհայմ

Էգոլսհայմ (գերմ.՝ Eggolsheim), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 6391 մարդ։ Զբաղեցնում է՝ 48.90 կմ² տարածք։ Պաշտոնական կոդ՝ 09 4 74 123։


== Ծանոթագրություններ ==


== Արտաքին հղումներ ==
Պաշտոնական էջ
Խոսնակ (Քղիի գավառ)

Անվան այլ կիրառումների համար տե՛ս՝ Խոսնակ (այլ կիրառումներ)Խոսնակ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 20 կմ հարավ-արևելք, Առյուծ լեռան հարավ-արևելյան ճյուղավորություններում։


== Անվան ստուգաբանություն ==
Ըստ Ա. Ղանդալյանի գյուղի անվան ծագման հետ կա կապված հետևյալ ավանդությունը. «Այստեղի բնակիչները մի օր հարսանիք են անում և սկսում են կաթսաներով կերակուր եփել։ Օձն աննկատ մտնում է կաթսաներից մեկի մեջ և բոլորը թունավորվում են։ Գյուղացիները թողնում են այդ վայրը և նոր գյուղ հիմնում, որի անունը դնում են Օձնակ, որը հետագայում դառնում է Օսնակ»։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին, թուրք ջարդարարների ձեռքով՝ Կամախի կիրճում։


== Բնակչություն ==
1872-1873 թվականներին ուներ 55 տուն հայ և 33 տուն թուրք բնակիչ։ XX դարի սկզբին ուներ 58 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Խոսնակն ուներ 2 եկեղեցի, որոնք կառուցված էին 1161 և 1276 թվականներին։ Նրանցից մեկն ուներ Ս. Մինաս անունը։ Գյուղի մոտ, Աստղաբերդ գետի մոտակայքում, բերդի բարձունքին գտնվում էր Ս. Կիրակոս կամ Խոսնակու Ս. Կիրակոս վանքը։ Վանքը պարսպապատ էր և ուներ մի քանի եկեղեցիներ։ Եղել է Քղիի առաջնորդարանը։ XIX դարում այն վերանորոգել է Ավետիս Վարդապետը։ 1895 թվականին թուրքերը կողոպտել և ավերել են վանքը։


== Կրթություն ==
Գյուղն ուներ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Իվանովկա (գյուղ, Գատչինսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ռուս.՝ Ивановка), գյուղ Ռուսաստանի, Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 1158 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չաթանուգա

Չաթանուգա (անգլ.՝ Chattanooga), քաղաք ԱՄՆ-ի հարավ-արևելքում, Համիլտոն շրջանի վարչական կենտրոնը։ Ըստ 2008 թվականի մարդահամարի տվյալների՝ քաղաքի բնակչության թվաքանակը կազմում է 170 հազար մարդ։ Չաթանուգան Թենեսիի մեծությամբ չորրորդ քաղաքն է (Մեմֆիսից, Նաշվիլից և Նոկսվիլից հետո)։ Քաղաքում գործում է համալսարան, մետաղագործական, մեքենաշինական և քիմիական արդյունաբերության ձեռնարկություններ։ Քաղաքի մոտ տեղակայված է խոշոր հիդրոէլեկտրակայան և ատոմակայան։


== Աշխարհագրություն ==
Քաղաքը գտնվում է Թենեսիի հարավ-արևելքում՝ Չիկամոգա և Նիկաջեկ լճերի շրջակայքում, որոնք համարվում են Թենեսի գետի հատվածները։ Չաթանուգայից մինչև Ատլանտա հեռավորությունը կազմում է 190 կիլոմետր հյուսիս-արևմուտք, իսկ մինչև Բիրմինգհեմ՝ մոտավորապես 235 կիլոմետր հյուսիս-արևելք։ Չաթանուգան սահմանակցում է Ջորջիայի հետ։
Համաձայն ԱՄՆ-ի վիճակագրության բյուրոյի տվյալների՝ քաղաքի ընդհանուր մակերերը 371 կմ² է, որոնցից 350 կմ²-ն ցամաք է, 21 կմ²-ը՝ ներքին ջրեր։ Քաղաքի ընդհանուր մակերեսի 5,56 %-ը կազմում են ներքին ջրային տարածությունները։


=== Կլիմա ===
Չաթանուգան, ինչպես Թենեսի նահանգի բնակավայրերի մեծ մասը, ունի խոնավ մերձարևադարձային կլիմա՝ միմյանցից սահմանազատված չորս տարվա եղանակներով։ Ձմեռները առավելապես մեղմ են, բայց տարվա մի քանի օրվա ընթացքում հնարավոր է ջերմաստիճանի նվազեցում մինչև 0 C° և ցածր, և նման եղանակը կարող է ահպանվել ամբողջ օրվա ընթացքում։

Քաղաքում տեղացող ձյունը հազվադեպ երևույթ է։ 1971 թվականից մինչև 2000 թվականը ձյան միջին սեզոնային չափաքանակը կազմում էր 1,5 սանտիմետր։ Ամառը սովորաբար շոգ է և խոնավ, տարբա ընթացքում 32C° և բարձր ջերմաստիճանով օրեր հանդիպում են գրեթե 45 անգամ։

Տարեկան միջին ջերմաստիճան՝ +16,0 C°
Տարեկան միջին քամու արագություն՝ 2,1 մ/վ
Տարեկան միջին Օդի խոնավություն՝ 71 %


== Տնտեսություն ==
Քաղաքում գործում է «Covenant Transport» ընկերության ղեկավար կայանը։


== Հարևան քաղաքներ ==
 Ռուսաստան,Ստորին Տագիլ Սվեդլովսկի մարզ, Ռուսաստան
 Իսրայել Գիվատաիմ, Թել Ավիվ Իսրայել
 Գերմանիա Համմ, Հյուսիսային Հռենոս-Վեսթֆալիա, Գերմանիա
 Չինաստան Ուսի, Ցզյանսու, Չինաստան
 Հարավային Կորեա Կանին, Գանգվոն, Հարավային Կորեա


== Նշումներ ==


== Ծանոթագրություններ ==


== Արտաքին հղումներ ==
Չաթանուգան Մեծ Հանրագիտարանային Բառարանում
The Sims 3

The Sims 3, 2009 թվականին թողարկված կյանքի սիմոլյատոր ժանրի հանակարգչային խաղ, որը մշակվել է The Sims Studio-ի և թողարկվել Electronic Arts ընկերության կողմից։ Խաղը շարունակում է The Sims խաղաշարը։ Նախապես պետք է թողարկվեր 2009 թվականի փետրվարի 20-ին, սակայն հետաձգվել էր նույն թվականի հունիսի 2-ին։


== Ծանոթագրություններ ==


== Արտաքին հղումներ ==
thesims3.com The Sims 3-ի. պաշտոնական կայք (անգլ.)
(444) Գիպտիս

(444) Գիպտիս (անգլ.՝ Gyptis), աստերոիդ աստերոիդների հիմնական գոտում։ Հայտնաբերվել է 1899 թվականի մարտի 31-ին Ժերոմ Կոջիայի կողմից Մարսելում։
Միջին հեռավորությունը Արեգակից կազմում է 2,772154 ա. մ., առավելագույնը մոտենում է 2,2873 ա. մ. հեռավորության վրա և հեռանում 3,257 ա. մ., իսկ Երկրի ուղեծրին Գիպտիս աստերոիդը նվազագույնը մոտենում է 1,2863 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1685,87 երկրային օրվա ընթացքում, իր ուղեծրով շարժվելով միջինում 0,213539 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,28° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(444) Գիպտիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շամպեյն շրջան (Իլինոյս)

Շամպեյն շրջան (անգլ.՝ Champaign County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 2.582 կմ² է, բնակչությունը՝ 201.081 մարդ (2010 թ. տվյալներով)։ Շրջկենտրոնն է Ուրբանա բնակավայրը։ Կազմավորվել է 1833 թ.։
Նինա Պետուշկովա

Նինա Պետուշկովա (ռուս.՝ Нина Валерьевна Петушкова , մայիսի 18, 1992(1992-05-18), Կիև, Ուկրաինա). ռուս գեղասահորդուհի, հանդես է եկել մենասահքում։ 2008 թվականի Ռուսաստանի առաջնության արծաթե մեդալակիր։ 2009-2010 մրցաշրջանից հետո ավարտել է սիրողական կարիերան։


=== Կարիերա ===
2008 թվականին Ռուսաստանի առաջնությունում գրավել է երկրորդ հորիզոնականը, ինչ շնորհիվ էլ մասնակցել է Եվրոպայի առաջնությանը, որտեղ 17-րդն էր։
2008-2009 մրցաշրջանում Ռուսաստանի Գրան-Պրի «Cup of Russia»-ում անհաջող հանդես եկավ և զբաղեցրեց 10-րդ հորիզոնականը։ 2009 թվականի Ռուսաստանի առաջնությունում չորրորդն էր։ Քանի որ 2009 թվականի Եվրոպայի առաջնություններում կանանց մենասահքում Ռուսաստանն ուներ երկու տեղ, իսկ ոսկի և արծաթ նվաճած Ադելինա Սոտնիկովան և Ելիզավետա Տուկտամիշևան տարիքի պատճառով չէին կարող մասնակցել, ապա, ըստ մարզական սկզբունքի, Հելսինկիում երկիրը պետք է ներկայացներ Նինան։ Սակայն Գեղասահքի ֆեդերացիայի մարզչական խորհուրդը որոշում է, որ Եվրոպայի առաջնություն է գնում Ալյոնա Լեոնովան։ 2009 թվականին պատանիների կարգում Ռուսաստանի առաջնությանը Նինան ձախողեց` զբաղեցնելով միայն 18-րդ հորիզոնականը։ Այսպիսոն, նա չի ընտրվում մասնակցելու պատանիների կարգում Աշխարհի առաջնությանը։


=== Սպորտային ձեռքբերումներ ===


== Ծանոթագրություններ ==
Սպիրոխետներ

Սպիրոխետներ (σπετρα—գալար, պարույր և χαίτη—մազեր), միկրոօրգանիզմներ, որոնց բջիջները նման են բարակ ոլորված թելի (տրամագիծը՝ 0,1—0,6, երկարությունը՝ 5—500 միկրոմետր)։ Շարժունակ են, սակայն մտրակիկներ չունեն։ Սպորներ չեն առաջացնում, բազմանում են լայնակի կիսվելով։ Տարբերում են ոչ ախտածին սպիրոխետներ, որոնք ապրում են հողում, կանգնած և հոսող ջրերում և ախտածին սպիրոխետներ, որոնք ացիրոխետոզների հարուցիչներ են։ Բոլոր Սպիրոխետներ անաերոբ են, 60 °C-ից բարձր ջերմաստիճաններում մահանում են։ Արհեստական պայմաններում ոչ ախտածին Սպիրոխետներ աճում են սովորական սննդարար միջավայրում, ախտածինները՝ կենդանիների արյան շիճուկ կամ թարմ հյուսվածք, ներքին օրգանների փոքրիկ կտորներ պարունակող սննդամիջավայրում։ Սպիրոխետներ միջանկյալ տեղ են զբաղեցնում նախակենդանիների և բակտերիաների միջև։
Շկեդի

Շկեդի (վրաց.՝ შკედი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Լենտեխիից հեռու է 40 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 140 մարդ։


== Ծանոթագրություններ ==
Կնուտ Շուբերտ

Կնուտ Շուբերտ (գերմ.՝ Knut Schubert, սեպտեմբերի 9, 1958(1958-09-09), Բաուտցեն, Dresden District, Արևելյան Գերմանիա), գերմանացի գեղասահորդ, հանդես է եկել զուգասահքում։ Սկզբում հանդես է եկել քրոջ՝ Կատյա Շուբերտի հետ, հետո «SC Dynamo Berlin»-ի սառույցի վրա՝ Բիրգիտ Լորենցի հետ՝ նշանավոր մասնագետ Հայդեմարի Շտայներ-Վալտերի ղեկավարությամբ։
ԳԴՀ առաջնություններում Լորենցն ու Շուբերտը երկու անգամ դարձել են գեղասահքի ոսկե մեդալակիրներ և Եվրոպայի առաջնություններում՝ բրոնզե մեդալակիրներ` թեժ պայքարում հաղթելով խորհրդային զույգերի։
Զույգը փոքր-ինչ տարբերվում էր ԳԴՀ դպրոցի մյուս զույգերից։ Սահքի ոճը ավելի պարային էր, երաժշտական, կատարվում էին բարդ պահումներ, ինչպես օրինակ, ակսել պահում երեք պտույտով մի ձեռքով։ Տիրապետում էր մինչև վեց մետր երկուսուկես պտույտով ակսել թռիչքի։
Ներկայումս աշխատում է որպես գեղասահքի մարզիչ։ Նրա սաներից են այնպիսի սպորտային զույգեր, ինչպիսիք են Պեգի Շվարցը և Ալեքսանդր Կյունինգը, Դոմինիկա Պջենտկովսկայան և Դմիտրի Խրոմինը, Ռեբեկա Դենկեն և Դանիել Վենդեն և ուրիշներ։


== Ձեռքբերումներ ==
Լորենցի հետ


== Ծանոթագրություններ ==
Կիզիլ-Մաժալիկ

Կիզիլ-Մաժալիկ (ռուս.՝ Кызыл-Мажалык), գյուղ Ռուսաստանի Տիվա հանրապետության Բարուն-Խեմչիկսկի կոժունի կազմում։
Բնակչությունը 2002 թվականին գրանցված տվյալներով կազմում էր 5046 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միկսի

Միկսի (էստ․՝ Mõksi), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)